**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ**

**ՕՐԵՆՔԸ**

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՔՐԵԱԿԱՆ ԴԱՏԱՎԱՐՈՒԹՅԱՆ ՕՐԵՆՍԳՐՔՈՒՄ ԼՐԱՑՈՒՄՆԵՐ ԵՎ ՓՈՓՈԽՈՒԹՅՈՒՆ ԿԱՏԱՐԵԼՈՒ ՄԱՍԻՆ**

**Հոդված 1.**  Հայաստանի Հանրապետության 1998 թվականի հուլիսի 1-ի քրեական դատավարության օրենսգրքի (այսուհետ՝ Օրենսգիրք) 6-րդ հոդվածի 1-ին մասը՝

1. 25-րդ կետում *«քննչական կոմիտեում,»* բառերից հետո լրացնել *«ներքին գործերի նախարարության քննչական դեպարտամենտի»* բառերը.
2. 26-րդ կետում *«նախագահը և նրա տեղակալները»* բառերից հետո լրացնել *«ներքին գործերի նախարարության քննչական դեպարտամենտի պետը և նրա տեղակալները»* բառերը, իսկ *«քննչական կոմիտեի»* բառերից հետո՝ *«ներքին գործերի նախարարության քննչական դեպարտամենտի»* բառերը.
3. 26.1-րդ կետում *«դատախազները,»* բառից հետո լրացնել *«ներքին գործերի նախարարության քննչական դեպարտամենտի պետը և նրա տեղակալները, կառուցվածքային ստորաբաժանումների ղեկավարները և քննիչները,»* բառերը.

**Հոդված 2.** Օրենսգրքի 190-րդ հոդվածը՝

1. 1-ին մասում *«249»* թիվը փոխարինել *«241»* թվով.
2. լրացնել հետևյալ բովանդակությամբ 1.1-րդ կետով.

*«Նախաքննությունը Հայաստանի Հանրապետության քրեական օրենսգրքի 242-249 հոդվածներով նախատեսված հանցագործությունների վերաբերյալ գործերով կատարում են ներքին գործերի նախարարության քննչական դեպարտամենտի քննիչները։»*

**Հոդված 3. Եզրափակիչ մաս և անցումային դրույթներ**

1. Սույն օրենքն ուժի մեջ է մտնում Հայաստանի Հանրապետության ներքին գործերի նախարարության քննչական դեպարտամենտի քննիչների առաջին կազմը նշանակելու օրվանից։
2. Մինչև ներքին գործերի նախարարության քննիչների նշանակումը քննչական կոմիտեի ծառայողները շարունակում են իրականացնել քրեական գործերով մինչդատական վարույթը Հայաստանի Հանրապետության քրեական օրենսգրքի 242-249-րդ հոդվածներով:
3. Ներքին գործերի նախարարության քննիչների նշանակման պահից սկսած վեցամսյա ժամկետում քննչական կոմիտեի քննիչները իրենց վարույթում եղած սույն հոդվածի 2-րդ մասում նշված հոդվածներով քննվող գործերը հանձնում են ըստ ենթակայության՝ ներքին գործերի բնագավառի լիազոր մարմնի քննիչներին: